
             TUDOR GHEORGHE
A N U N Ţ
SPITALUL MILITAR DE URGENŢĂ « DR.ION JIANU » - PITEŞTI, organizează concurs/examen pentru încadrarea postului de medic specialist în compartimentul de angiografie și cateterism cardiac.
CONDIŢIILE NECESARE ocupării postului scos la concurs,

conform art. 3 din Ordinul ministrului sănătății nr. 166/2023:
a).are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b).cunoaşte limba română, scris şi vorbit;

c).are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d).are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e).îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f).nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g).nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h).nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

CONDIŢIILE  SPECIFICE

pentru ocuparea postului scos la concurs:

1. Conduită morală şi disciplinară corespunzătoare lucrului într-un mediu militar;

2. Disponibilitate pentru prezentarea la program în cazul solicitărilor de urgenţă;

3. Nivelul de acces la informaţii clasificate este secret de serviciu, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată „admis”;

4. Medic specialist în specialitatea cardiologie.
Pentru înscrierea la concurs/examen candidaţii vor depune dosarul la sediul unităţii, str. Negru Vodă nr.47, mun.Piteşti, jud.Argeş, tel.0248.218.090/0248.218.172 int.412, 413 cuprinzând următoarele documente:

a) formularul de înscriere* la concurs;

b) copia de pe diploma de licenţă și certificatul de specialist pentru medici;

c) copie a certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e) acte doveditoare pentru calcularea punctajului prevăzut în anexa nr. 3 la ordinul ministrului sănătății nr. 166/2023 pentru aprobarea Metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european.
l) declaraţie referitoare la acordul candidatului privind verificarea în vederea obţinerii autorizaţiei de acces la informaţii clasificate sau a certificatului de securitate

Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.

* Formularul de înscriere şi declaraţia de la lit. l)  vor fi puse la dispoziția candidaților de către microstructura Personal.

Copiile de pe actele prevăzute la lit. b), c), i) şi j), precum şi copia certificatului de încadrare într-un grad de handicap se prezintă însoţite de documentele originale.


Dosarele pentru înscrierea la concurs se vor depune la sediul Spitalului Militar de Urgenţă „Dr. Ion Jianu” – Piteşti, tel.0248/218.090 interior 413, 414, în perioada 09.09-22.09.2026, până la ora 14.00.


Nu se mai primesc dosare pentru înscriere la concursuri după data de 22.09.2026, ora 14.00.


Concursul constă în următoarele etape:



-selecţia dosarelor de înscriere la concurs și stabilirea punctajului rezultat din analiza și evaluarea activității profesionale și științifice pentru proba suplimentară  de departajare;



-proba scrisă;



-proba practică/probă clinică.


Se pot prezenta la următoarea etapă/probă numai candidaţii admişi la etapa/proba precedentă.

TEMATICĂ

I. Proba scrisă

II. Proba clinică de cardiologie

III. Proba practică

I. PROBA SCRISĂ

1. Noțiuni de epidemiologie a bolilor cardiovasculare. Metodologia studiilor populaționale (2)

2. Structura și funcția inimii (2)

3. Adaptarea aparatului CV la diverse condiții fiziologice (4)

4. Genetica și bolile cardiovasculare (noțiuni generale) (4)

5. Insuficiența cardiacă acută și cronică (3,7)

6. Reumatismul articular acut (diagnostic, profilaxie primară și secundară) (1,4)

7. Evaluarea funcției ventriculare (2,4)

8. Endocardita infecțioasă și neinfecțioasă (1,4)

9. Bolile pericardului (pericardite acute și cronice, pericardita constrictivă) (1,4)

10. Tumori ale inimii (1,4)

11. Bolile miocardului (miocardite acute, cardiomiopatiile primare și secundare) (1,4)

12. Valvulopatiile (mitrale, aortice, tricuspidiene, pulmonare) (1,4,7);

13. Proteze valvulare (1,4)

14. Cardiopatiile congenitale (8)

15. Cardiopatia ischemică. Angina stabilă. Infarctul miocardic acut. Forme nedureroase (3,4,7)

16. Tulburările de ritm. Diagnostic și tratament (4,6)

17. Tulburarile de conducere, stimularea electrica cardiaca (pacemakere) (2, 4) 

18. Moartea subita (2, 4) 

19. Resuscitarea cardiaca (2, 4) 

20. Cord pulmonar acut si cronic (1, 4) 

21. Bolile aortei. Anevrism de aorta. Disectia de aorta (1, 4) 

22. Bolile arterelor periferice. Sindromul de ischemie acuta si cronica (1) 

23. Tulburarile functionale vasomotorii periferice (sindromul si boala Raynaud) (1) 

24. Hipertensiunea arteriala esentiala (2, 3) 

25. Hipertensiunile arteriale secundare (2) 

26. Hipertensiunea pulmonara (1) 

27. Hipotensiunea arteriala (2) 

28. Placa de aterom. Evolutie. Factori de risc (1, 4) 

29. Bolile venelor. Tromboflebitele. Sindrom post trombotic (1) 

30. Medicatia tonicardiaca si diuretica (4, 7) 

31. Notiuni de hemostaza si tromboza. Medicatia antiplachetara, anticoagulanta si fibrinolitica (4, 7) 

32. Dislipidemiile. Diagnostic si tratament (4) 

33. Inima si alte sisteme organice (sistemul endocrin, rinichiul, afectiuni hematologice, sistemul nervos) (1, 4) 

34. Reabilitarea bolnavului cardiovascular. Metode de recuperare (3) 

35. Testarea capacitatii de efort. Teste de stress (fizic si farmacologic) (2, 4) 

36. Sindroame de ischemie mezenterica (5) 

37. Cardiologia invaziva (tehnici, indicatii) (2, 4) 

38. Evaluarea riscului interventiei chirurgicale non cardiace la bolnavii cardiovasculari (4) 

II. PROBA CLINICA de cardiologie 

La proba clinica de specialitate, cazurile vor fi alese din tematica probei scrise. 

III. PROBA PRACTICA 

1. Electrocardiograma. Examen Holter. Potentiale tardive 

2. Examenul radiologic cord-pulmon 

3. Ecocardiografia si examenul Doppler 

4. Cateterismul cardiac 

5. Angiografia (inclusiv Coronarografia) 

6. Curbe de puls atrial sau venos 

7. Probe functionale respiratorii 

8. Scintigrafii (pulmonare, renale, hepatice) 

9. Date privind dislipidemii, enzime serice, factori de coagulare, hemograma 

10. Teste de explorare renala si a echilibrului acido-bazic 

11. Teste de explorare a functiei tiroidiene 

12. Examenul cu radionuclizi in cardiologie

13. Teste de stress (Ecg, Eco) 

Comisia de examen va selecta 5 trasee sau teste din tematica mentionata, fiecare test fiind notat cu 2 puncte

BIBLIOGRAFIE

1. L. Gherasim -Medicină Internă vol. 2. Bolile cardiovasculare, Ed. Medicală 1996 

2. C. Carp -Tratat de Cardiologie vol.1, Ed. Medicală Naţională 2002 

3. Colegiul Medicilor din România -Ghid de Practică Medicală vol.1 şi 2, Ed. Infomedica 1999, 2001 

4. E. Brauwald -Heart Disease. A Textbook of Cardiovascular Medicine, Ed. W.B. Sounders Company 2001 

5. Harisson. Principiile Medicinei Interne - Ediţia internaţională, Ed. Teora 1998 

6. E. Apetrei, I. Stoian -Electrocardiografie, Ed. Infomedica 2002 

7. S. Georgescu, I. Arsenescu -Tratamentul raţional al bolilor cardiovasculare majore, Ed. Polirom 2001 

8. C. Ginghină, E. Apetrei, C. Macarie -Bolile congenitale cardiace - o abordare practică, Ed. Amaltea 2001

CALENDARUL DE DESFĂŞURARE:

	Publicitatea concursului 
	08.09.2026 

	Perioada, data-limită şi ora de depunere a dosarelor de înscriere la concurs
	09.09.2026-22.09.2026, până la ora 14.00

	Perioada de selecţie a dosarelor de înscriere 
	23.09.2026

	Data afişării rezultatului selectării dosarelor de înscriere 
	24.09.2026

	Data limită de depunere a contestaţiilor privind rezultatul selecţiei dosarelor 
	25.09.2026

	Data afişării rezultatului contestaţiilor privind selecţia de dosare 
	28.09.2026

	Data probei scrise
	30.09.2026

Începând cu ora 10.00

	Data afişării rezultatului probei scrise
	01.10.2026

	Data limită de depunere a eventualelor contestaţii privind rezultatul probei scrise
	02.10.2026

	Data afişării rezultatului eventualelor contestaţii privind proba scrisă
	05.10.2026

	Data probei clinice/practice
	06.10.2026

Începând cu ora 10.00

	Data afişării rezultatului probei clinice/practice
	07.10.2026

	Data limită de depunere a eventualelor contestaţii privind rezultatul probei clinice/practice
	08.10.2026

	Data afişării rezultatului eventualelor contestaţii privind rezultatul probei clinice/practice
	09.10.2026

	Data afişării rezultatului final
	12.10.2026


*Notă: Contestațiile se depun în termen de 24 de ore de la afișarea rezultatelor.

